तीन बड़े पुल के साथ मार्ग बनने से सुगम होगा रास्ता
विधानसभा को बजट में मिले 40 करोड़ के पुल व 41 करोड़ की सड़कें, नायन पर पुिलया से दो दर्जन गांव को लाभ
बजट में नागदा-खाचरौद को 40 करोड़ के तीन बड़े पुल व 41 करोड़ की सड़क की सौगात मिली है। बड़े पुल व सड़कों के निर्माण से शहर सहित गांवाें को लाभ मिलेगा। विधायक दिलीपसिंह शेखावत के मुताबिक बजट में नागदा-खाचरौद रोड, रतलाम रेलवे फाटक व नायन पुलिया पर बड़े पुल के निर्माण के लिए 40 करोड़ रुपए की स्वीकृति हुई है। साथ ही बड़नगर व रतलाम तक के लिए भी सुगम मार्ग की स्वीकृति हुई है।
फाटक बंद होने पर नहीं थमेंगे वाहनों के पहिए, परेशानी नहीं होगी
शेखावत के मुताबिक रतलाम रेलवे फाटक पर पुल निर्माण के लिए 8 करोड़ रुपए व नागदा-खाचरौद रोड स्थित रेलवे फाटक पर पुल निर्माण के लिए 20 करोड़ 44 लाख रुपए की स्वीकृति हुई है। इन दोनों स्थानों पर बड़े पुल का निर्माण होने से वाहनों के पहिए अब नहीं थमेंगे। गौरतलब है कि रतलाम फाटक बंद होने पर वह आधे घंटे से अधिक समय तक खुलता नहीं है। इससे कई बार राहगीरों को परेशान होना पड़ता है, जबकि बिरलाग्राम के रहवासियों के लिए खाचरौद जाने का सीधा मार्ग होता है। इसी तरह चंबल नायन पुलिया पर बड़े पुल निर्माण के लिए 11 करोड़ 64 लाख रुपए की स्वीकृति हुई है। इससे नायन, पाड़सुतिया, टूमनी, जलवाल, मालाखेड़ी, भीकमपुर, खामरिया, बड़ागांव, बड़नगर व चिरोला क्षेत्र के ग्रामीणों का संपर्क बारिश में शहर से नहीं टूटेगा। शेखावत ने बताया लोक निर्माण विभाग मंत्री रामपाल सिंह से मुलाकात कर खाचरौद-जावरा रोड पर 10 करोड़ 84 लाख के रेलवे पुल, मगदनी से पिपलोदा बागला चंबल पर बड़े पुल के लिए 15 करोड़ की स्वीकृति का अनुरोध किया है। इस पर उन्होंने प्रथम अनुपूरक बजट में इसे शामिल करने का आश्वासन दिया है।
बड़नगर की दूरी होगी कम, 26 करोड़ लागत
शेखावत ने बताया नागदा-बड़नगर मार्ग निर्माण से दर्जनों गांवों के लोगों को फायदा होगा। शहरवासियों के लिए बड़नगर की दूरी भी कम हो जाएगी। 28 किमी की सड़क का निर्माण 26 करोड़ 60 लाख रुपए से होगा। जो बड़ा चिरोला से लुहारी, सुरेल, संदला, चार आंबा, मगदनी, पिपलोदा बागला, भाटीसुड़ा, लसुड़िया, अमलावदिया होकर नागदा रोड पर मिलेगी। साथ ही 19 किमी तक 14 करोड़ 45 लाख से लुसड़ावन फंटे से मड़ावदा, अर्जला, नरसिंहगढ़, खेड़ावदा, नायन, बरामदखेड़ा पहुंच मार्ग सड़क का निर्माण होगा। इससे बड़ागांव, चंदवासला, संदला, सुरेल, बागेड़ी, चिरोला, लसुड़िया, नंदियासी, वाचाखेड़ी, निमाड़ी, बिलवानिया, लुसड़ावन, मड़ावदा, अर्जला, नरसिंहगढ़, खेड़ावदा, बरथून, अंतलवासा, बरामदखेड़ा के ग्रामीणों को रतलाम जाने के लिए सुगम मार्ग उपलब्ध हो जाएगा।
सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva